Lebuhraya Utara–Selatan Jajaran Utara

Lebuhraya Utara-Selatan Jajaran Utara   ialah jajaran utara Lebuhraya Utara-Selatan, lebuh raya terpanjang di Malaysia. Lebuhraya ini dihubungkan dengan Lebuhraya Utara-Selatan Jajaran Selatan  melalui Lebuhraya Baru Lembah Klang  dan Lebuhraya Utara-Selatan Hubungan Tengah . Ia melintasi empat negeri Malaysia, iaitu Kedah Darul Aman, Pulau Pinang, Perak Darul Ridzuan dan Selangor Darul Ehsan.

Latar Belakang Jajaran
Lebuhraya Utara-Selatan Jajaran Utara bermula dari sempadan Malaysia dan Thailand iaitu Pos Pemeriksaan Bukit Kayu Hitam, Kedah dan melalui Changlun, Jitra, Kepala Batas, Alor Setar, Gurun, Sungai Petani, Bertam, Sungai Dua, Permatang Pauh, Perai, Bukit Tambun, Nibong Tebal, Bandar Baharu, Alor Pongsu, Bukit Merah, Taiping, Changkat Jering, Kuala Kangsar, sebuah terowong iaitu Terowong Menora, Ipoh, Gopeng, Tapah, Slim River, Behrang, Lembah Beringin, Bukit Tagar, Sungai Buaya, Rawang, Sungai Buloh dan terakhir sekali berhenti di Lebuhraya Baru Lembah Klang di Bukit Lanjan, Selangor.

Tanda Tempat
Tanda tempat utama lebuh raya ini ialah Jambatan Pulau Pinang, Jambatan Sungai Perak dan Terowong Menora.

Kemudahan
Lebuhraya Utara-Selatan Jajaran Utara mempunyai beberapa kemudahan untuk penggunanya. Ini termasuk:

Telefon kecemasan - setiap beberapa kilometer untuk penggunaan kecemasan seperti apabila kereta rosak.
Stesen petrol - di semua kawasan rehat dan beberapa hentian sebelah.
Tandas - di semua kawasan rehat dan hentian sebelah.
Restoran Jejantas - di Sungai Buloh, Selangor.
Kawasan rehat - setiap beberapa kilometer, biasanya setiap 60 kilometer. Ia mempunyai beberapa kemudahan seperti stesen petrol, tandas, restoran, selera makanan, mesin juruwang automatik (), Lorong Tambah Nilai Touch 'n Go () dan kedai runcit.
Hentian sebelah - setiap beberapa kilometer, biasanya setiap 15 kilometer. Semua hentian sebelah mempunyai tandas. Beberapa juga mempunyai stesen petrol, selera makanan, restoran dan kedai runcit.
Tempat melihat pemandangan... (Vista points) - di Terowong Menora dan Gua Tempurung. Ini menunjukkan tempat itu mempunyai pemandangan sebuah tempat yang cantik.
Laluan pelarian kenderaan - di bentangan jalan Kuala Kangsar-Ipoh. Ini ialah sebuah laluan untuk kenderaan yang hilang kawalan kereta apabila menurun lereng yang curam.

Kadar tol
Lebuhraya Utara-Selatan Jajaran Utara ialah lebuh raya dengan dua sistem tol:

Sistem tol terbuka - Pengguna sahaja membayar kadar tetap oleh plaza tol Jitra. Ini sahaja berkenaan dengan bentangan jalan di antara Bukit Kayu Hitam sehingga Jitra di Kedah.

Sistem tol tertutup - Pengguna akan mengumpul tiket transit (Transit Ticket) di plaza tol masuk dan membayar tambang jarak dari tol plaza masuk dengan jarak plaza tol dari Batas Tanggungjawab Pemeliharaan (LMR). Ini berkenaan dengan bentangan jalan dari Hutan Kampung, Kedah sehingga Sungai Dua, Pulau Pinang dan dari Juru, Pulau Pinang sehingga Bukit Lanjan, Selangor.

Plaza Tol Bukit Kayu Hitam (sistem tol terbuka) - tamat operasi pada 31 Disember 2017

Plaza Tol Jitra (sistem tol terbuka)

Had Laju Kenderaan
Lebuhraya Utara-Selatan Jajaran Utara mempunyai had laju 110 km/j kecuali bentangan jalan di bawah:

1 kilometer sebelum setiap plaza tol - 60 km/j
Bukit Kayu Hitam-Jitra (Kedah) - 90 km/j
Sungai Dua-Juru (Pulau Pinang) - 90 km/j
Kuala Kangsar-Jelapang (Perak) - 80 km/j
Jelapang-Ipoh Selatan (Perak) - 90 km/j
Gua Tempurung (Perak) - 90 km/j
Bukit Lanjan (Selangor) - 80 km/j

Kemalangan pada Lebuhraya Utara-Selatan Jajaran Utara

Pada 9 Mac 2007, 6 penumpang meninggal dunia dalam pelanggaran bas dekat Terowong Menora, Perak.

Pada 13 Ogos 2007, 20 orang meninggal dunia dalam pelanggaran bas dekat Changkat Jering, Perak.

Pada 26 Disember 2009, 10 penumpang meninggal dunia dan 2 terluka selepas sebuah, dua tingkat bas ekspres tergelincir dan terlanggar ke pembatas jalan di kilometer 272.8 apabila ia menuju ke utara, kira-kira 8 kilometer dari Plaza Tol Ipoh Selatan di Ipoh, Perak.

Senarai Tempat-tempat Penting di Lebuhraya Utara–Selatan Jajaran Utara
Di bawah ialah senarai persimpangan-persimpangan, hentian-hentian sebelah, kawasan-kawasan rehat, plaza-plaza tol dan lain-lain di Lebuhraya Utara–Selatan Jajaran Utara.

Legend: I/C - Persimpangan, L/B - Hentian Sebelah, RSA - Kawasan Rehat, OBR - Restoran Jejantas

Jajaran Utara